7 ข้อที่ทำให้ "Close Encounters of the Third Kind" กลายเป็นตำนาน : 
________________

1.
48 ปีที่แล้ว สตีเวน สปีลเบิร์ก หนุ่มใหญ่วัย 30 ที่เพิ่งสร้างปรากฏการณ์ด้วยหนังฉลามกินคน Jaws พยายามจะปั้นหนังเกี่ยวกับมนุษย์ต่างดาวสักเรื่อง จากความทรงจำวัยเด็กที่เคยออกไปดูฝนดาวตกกับพ่อในนิวเจอร์ซีย์ เขาเสนอโปรเจกต์นี้ให้ค่ายโคลัมเบียพิกเจอร์ส ด้วยงบเริ่มต้นแค่ 2.7 ล้านดอลลาร์ แม้จะรู้ดีว่าต้องใช้เงินมากกว่านั้นแน่ ๆ จนสุดท้ายตัวเลขพุ่งขึ้นไปถึง 19.4 ล้านดอลลาร์ ทำเอาผู้บริหารถึงกับบ่นว่า "รู้งี้ไม่อนุมัติดีกว่า"
_____

2. 
แม้จะได้มือเขียนบทฝีมือดีอย่าง พอล ชเรเดอร์ มาร่วมงาน แต่สปีลเบิร์กกลับเรียกบทของเขาว่าเป็น "หนึ่งในบทหนังที่น่าอายที่สุดที่เคยส่งให้สตูดิโอใหญ่" และยืนยันที่จะเขียนใหม่ด้วยตัวเอง โดยได้แรงบันดาลใจจากเพลง "When You Wish Upon a Star" จาก Pinocchio เขาตั้งชื่อเรื่องว่า Close Encounters of the Third Kind ตามการจำแนกของ เจ แอลเลน ไฮเน็ค ผู้เชี่ยวชาญ UFO ที่ถึงขั้นยอมมาเป็นที่ปรึกษาให้ด้วยความเชื่อว่า "แม้จะเป็นหนังแต่ง แต่ก็อิงจากข้อมูลจริงได้อย่างยอดเยี่ยม"
_____

3. 
ริชาร์ด เดรย์ฟัสส์ ที่เพิ่งเล่น Jaws ให้สปีลเบิร์กไป มารับบทเป็น รอย เนียรีย์ คนงานไฟฟ้าที่ชีวิตพลิกผันหลังเจอ UFO น่าสนใจว่าบทนี้เคยทาบทามทั้ง สตีฟ แม็กควีน, เจมส์ คาน, ดัสติน ฮอฟฟ์แมน, อัล ปาชิโน และแจ็ค นิโคลสัน (แต่ทุกคนปฏิเสธด้วยเหตุผลต่าง ๆ กัน) และเดรย์ฟัสส์ใช้วิธีรณรงค์ด้วยการเดินผ่านห้องสปีลเบิร์กวันละหลาย ๆ รอบพร้อมพูดว่า "อัล ปาชิโนไม่มีอารมณ์ขันหรอกน้าา" หรือ "แจ็ค นิโคลสันบ้าเกินไปรึเปล่าาา" จนสปีลเบิร์กต้องยอมใจในความพยายาม
_____

4. 
การถ่ายทำเต็มไปด้วยความท้าทาย นอกจากปัญหาการเงินของค่ายโคลัมเบียแล้ว พายุเฮอริเคนยังถล่มโรงถ่ายในแอละแบมาจนพัง, ทีมเทคนิคพิเศษนำโดย ดักลาส ทรัมบูลล์ ต้องคิดค้นวิธีการใหม่ ๆ ด้วยงบแค่ 3.3 ล้านดอลลาร์, ยานแม่ที่ออกแบบโดย ราล์ฟ แม็กควอรี ได้แรงบันดาลใจจากโรงกลั่นน้ำมันที่สปีลเบิร์กเห็นตอนกลางคืนในอินเดีย, และที่น่าสนใจคือในโมเดลยานแม่นั้น ทีมงานแอบใส่ R2-D2 จาก Star Wars ไว้เป็น Easter Egg ด้วย
_____

5. 
ดนตรีประกอบเป็นฝีมือของ จอห์น วิลเลียมส์ (ผู้เพิ่งทำเพลงให้ Jaws ไป) ซึ่งแต่งท่วงทำนอง 5 โน้ตที่ใช้สื่อสารกับยานต่างดาวไว้กว่า 300 ตัวอย่าง ก่อนที่สปีลเบิร์กจะเลือกหนึ่งในนั้นมาเป็นธีมหลักของหนัง โดยเหตุผลที่วิลเลียมส์เลือกใช้ 5 โน้ตก็เพราะต้องการให้ "อยู่ระหว่างการเป็นวลีดนตรีสั้น ๆ (ซึ่งใช้ 4 โน้ต) และการเป็นเพลง (ซึ่งใช้ 7 โน้ต)" เพื่อให้มันเป็นหน่วยการสื่อสารที่สมบูรณ์ในตัวเอง แต่ก็ไม่ซับซ้อนจนเกินไป เหมาะสมกับการเป็นภาษาในการสื่อสารกับมนุษย์ต่างดาว 

ผลงานของวิลเลียมส์ชิ้นนี้ได้เข้าชิงออสการ์และคว้า 2 รางวัลแกรมมี่มาครอง
_____

6. 
มนุษย์ต่างดาวในฉากสุดท้ายรับบทโดยเด็กหญิงวัย 6 ขวบจากท้องถิ่นถึง 50 คน เพราะสปีลเบิร์กเชื่อว่า "เด็กผู้หญิงเคลื่อนไหวสง่างามกว่าเด็กผู้ชาย" และ 25 นาทีสุดท้ายของหนังถือเป็นงานตัดต่อที่ยากที่สุดในชีวิตสปีลเบิร์ก เขากับ ไมเคิล คาห์น ต้องดูฟิล์มนับพันฟุตเพื่อหาช็อตที่ใช่ที่สุด แม้กระทั่งตอนที่เสร็จแล้วเขายังรู้สึกว่า "ไม่ว้าวพอ" จนต้องถ่ายเพิ่มอีกหลายฉาก
_____

7.
และแล้ว Close Encounters ก็กลายมาเป็นปรากฏการณ์ทางวัฒนธรรมครั้งสำคัญ หนังทำรายได้ทั่วโลกกว่า 300 ล้านดอลลาร์ คว้า 2 รางวัลออสการ์ และองค์การนาซ่าถึงกับส่งจดหมาย 20 หน้าถึงสปีลเบิร์กบอกว่าการฉายหนังเรื่องนี้อาจเป็นอันตราย แต่สปีลเบิร์กกลับบอกว่า "นั่นยิ่งทำให้ผมเชื่อว่าต้องมีอะไรบางอย่างเกิดขึ้นแน่ ๆ"

และเมื่อถูกถามว่าภาพใดในหนังที่เป็น "ตัวแทนของอาชีพคนทำหนัง" ของเขา สปีลเบิร์กเลือกฉากที่เด็กน้อยชื่อแบร์รี่เปิดประตูบ้านออกไปเจอแสงสีส้มจ้าจาก UFO เพราะ "มันเป็นแสงที่ทั้งสวยงามและน่ากลัว แบร์รี่ตัวเล็กนิดเดียว ประตูใหญ่มาก และข้างนอกนั้นมีทั้งคำสัญญาและอันตรายรออยู่"
__________________________

Doc Club X SEM
ชวนชม Close Encounters of the Third Kind ควบ Cat Video Fest 2024 แบบจอใหญ่กลางแปลง!
เสาร์ 18 ม.ค. นี้
(รายละเอียดการจองบัตร 👉)